**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 98**

(protokols Nr. 4, 36. p.)

**Par projekta Nr. 24-05-CL18-C0LA19.2202-000002 “Tirgus laukuma izveide Ērgļu ciemā, Madonas novadā” izmaksu apstiprināšanu un aizņēmuma ņemšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 1. kārtu Eiropas Lauksaimniecības fonda lauku attīstībai Latvijas Lauku attīstības programmas 2023.-2027. gadam apakšpasākuma „Darbību īstenošana saskaņā ar sabiedrības virzītu vietējās attīstības stratēģiju” aktivitātē “Kopienu spēcinošas un vietas attīstību sekmējošas iniciatīvas” ir apstiprināts projekta iesniegums 24-05-CL18-C0LA19.2202-000002 “Tirgus laukuma izveide Ērgļu ciemā, Madonas novadā**”**.

Madonas novada pašvaldības iepirkumu komisijā veikts iepirkums id. nr. MNP2024/39\_ELFLA „Tirgus laukuma izbūve Ērgļu ciemā”, un piešķirtas iepirkuma līguma slēgšanas tiesības par kopējo līgumcenu 206 703,23 EUR (divi simti seši tūkstoši septiņi simti trīs euro, 23 centi) bez pievienotās vērtības nodokļa. Līguma summa ar pievienotās vērtības nodokli 250 110,91 EUR (divi simti piecdesmit tūkstoši viens simts desmit euro, 91 cents). Plānotās būvuzraudzības izmaksas 6 000,00 EUR. Projekta kopējās izmaksas ir 256 110,91 EUR (divi simti piecdesmit seši tūkstoši viens simts desmit euro, 91 cents).

Projekta aktivitātēm ir pieejams avanss 17 500,00 EUR apmērā. Lai īstenotu projektu 24-05-CL18-C0LA19.2202-000002 “Tirgus laukuma izveide Ērgļu ciemā, Madonas novadā”, nepieciešams finansējums 100 000 EUR, ņemot aizņēmumu Valsts kasē. 138 610,91 EUR (viens simts trīsdesmit astoņi tūkstoši seši simti desmit euro, 91 cents) iekļauti Madonas novada pašvaldības 2025.gada budžetā.

Noklausījusies sniegto informāciju, ņemot vērā 12.02.2025. Uzņēmējdarbības, teritoriālo un vides jautājumu komitejas un 18.02.2025. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt 24-05-CL18-C0LA19.2202-000002 “Tirgus laukuma izveide Ērgļu ciemā, Madonas novadā” izmaksas 256 110,91 EUR (divi simti piecdesmit seši tūkstoši viens simts desmit euro, 91 cents) apmērā.
2. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu 100 000 EUR (viens simts tūkstoši euro) apmērā projekta “Tirgus laukuma izveide Ērgļu ciemā, Madonas novadā” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2025. un 2026. gadā. Aizņēmuma atmaksu garantēt ar pašvaldības budžetu.

Domes priekšsēdētājs A. Lungevičs

*L. Mikāla 26473862*